ད་〖ＭＴ３ＢＺ〗ཧེ་ཏུ་〖ＭＴ２ＢＺ〗ནི་རྒྱུ། ར་〖ＭＴ３ＢＺ〗སྨི་ར་〖ＭＴ２ＢＺ〗ནི་བརྟན་པ་སྟེ་དེ་ལ་རྩ་བ་ན་དམ་ཚིག་གི་རྩ་བར་བསྟན་ཏེ། འདི་སྐད་དུ། སངས་རྒྱས་ཀུན་གྱི་དམ་ཚིག་ནི། །ཕྱག་རྒྱ་འདི་ལ་རབ་ཏུ་གནས། །ཞེས་གསུངས་པ་ལྟ་བུ་སྟེ། གང་ཕྱག་རྒྱ་བསྲུང་བ་དང་ལྡན་པ་དམ་ཚིག་དང་ལྡན་པར་འགྱུར་རོ། །དེ་ལ་རྒྱུ་ནི། དབང་བསྐུར་བའི་རྒྱུ་སྟེ། འདི་སྐད་དུ། མཉམ་སྦྱོར་ལས། ཕྱག་རྒྱས་དབང་བསྐུར་བའི་སྐབས་ནས་དབུ་རྒྱན་བཅིང་བས་བཅིངས་ནས་ནི། འགྱིང་ཞིང་མཐའ་ནས་དགྲོལ་བར་བྱ། །དར་གྱི་མཐའ་མ་འཕྱང་བ་ལྟར། །བྱས་ནས་ཐལ་མོ་གདབ་པར་བྱ། ། ཞེས་གསུངས་པ་ལྟ་བུའོ། །བརྟན་པ་ནི་བྱིན་གྱིས་བརླབས་པ་སྟེ། འདི་སྐད་དུ། རྒྱ་〖ＭＴ３ＢＺ〗དེ་ཉིད་ལས་〖ＭＴ２ＢＺ〗འདི་བཅིངས་པ་ཙམ་གྱིས་ནི། །སངས་རྒྱས་ཐམས་ཅད་བྱིན་རློབས་འགྱུར། །ཤིན་ཏུ་བྱིན་གྱིས་བརླབས་ན་ནི། །སངས་རྒྱས་ཐམས་ཅད་འདུ་བར་འགྱུར། །ཞེས་གསུངས་པ་ལྟ་བུའོ། །དེ་དག་གི་དོན་བསྡུས་པ་ཡང་འདི་〖ＭＴ３ＢＺ〗ཨ་བ་ཏཱ་རའི་ཁུངས་དྲངས་པ་〖ＭＴ２ＢＺ〗ནི་དམ་ཚིག་རྩ་བ་སྟེ། དབུ་རྒྱན་བཅིངས་པ་རྒྱུ་ཡི་མཆོག །གང་གིས་ལུས་ཀུན་བརྟན་པས་ན། །ཕྱག་རྒྱ་ཞེས་ནི་བྱ་བ་ཡིན། །ཞེས་གསུངས་པ་ལྟ་བུའོ། །འདི་ལྟ་བུ་ནི་འདེབས་ཤིང་མཚོན་པར་བྱེད་པས་ཕྱག་རྒྱའི་དོན་དུ་སྦྱར་བ་སྟེ། འདི་སྐད་དུ། ཇི་〖ＭＴ３ＢＺ〗སྒྱུ་འཕྲུལ་བརྒྱད་ཅུ་པ་ལས་〖ＭＴ２ＢＺ〗ལྟར་རྒྱལ་པོ་རང་གི་རྒྱས། །རྒྱལ་པོས་རྩིགས་ནི་བཏབ་པ་ལྟར། །བདག་ཉིད་ཆེན་པོ་མཚན་མའི་〖ＭＴ２ＢＺ〗གཟུགས། །ཐམས་ཅད་〖ＭＴ３ＢＺ〗གཞན་ལས། སྐྱེ་བོ་ཀུན་ལ་ཞེས་འབྱུང་། བདེ་ཆེན་སྙིང་ལ་གནས་པ་དང་། དབང་ཆེན་དུས་ལ་སོགས་པ་ཡིས། ཐམས་ཅད་ཀུན་ལས་དེ་བཞིན་འདེབས། 〖ＭＴ２ＢＺ〗ཀུན་ལ་དེ་བཞིན་འདེབས། །ཞེས་གསུངས་པ་ལྟ་བུའོ། །མཚན་ཉིད་མེད་པའི་ཕྱག་རྒྱ་ཡང་། འདེབས་པས་ན་ཕྱག་རྒྱ་ཞེས་བྱ་བའི་དོན་དུ་ཡང་གསུངས་ཏེ། འདི་སྐད་དུ་ངོ་བོ་ཉིད་〖ＭＴ３ＢＺ〗ལེའུ་ལྷག་ལས་〖ＭＴ２ＢＺ〗མེད་མཚན་ཉིད་མེད། མཉམ་པ་ཆེན་པོའི་ཕྱག་རྒྱ་ཡིས། །ཕྱོགས་བཅུ་དུས་བཞི་ཐམས་ཅད་དང་། །འཇིག་རྟེན་འདས་དང་འཇིག་རྟེན་པའི། །ཡོན་ཏན་སྐྱོན་རྣམས་སྐྱེ་འགག་མེད། །ཅེས་བྱ་བ་ལ་སོགས་པ་ལྟ་བུའོ། །མཚན་མར་བྱ་བའམ། བྱས་པའི་དོན་གྱིས་ཕྱག་རྒྱ་ཞེས་གསུངས་པ་ཡང་། འདི་སྐད་དུ། རྒྱ་〖ＭＴ３ＢＺ〗ཧེ་བཛྲ་ལས་〖ＭＴ２ＢＺ〗ཡིས་བཏབ་ཅིང་མཚོན་པའི་ཕྱིར། །ཕྱག་རྒྱ་ཞེས་ནི་བྱ་བ་སྟེ། །རྡོ་རྗེ་རྒྱ་ཡིས་བཏབ་ཕྱིར་རོ། །ཞེས་གསུངས་པ་ལྟ་བུ་དང་། ཡེ་ཤེས་རྒྱ་ཡིས་བཏབ་པའི་ཕྱིར། །ཞེས་གསུངས་པ་ལྟ་བུའོ། །འདི་དག་ནི་སྤྱིའི་ངེས་ཚིག་གོ། །སོ་སོའི་བྱེ་བྲག་ཏུ་གསུངས་པ་རྣམས་ལས། དམ་ཚིག་གི་ཕྱག་རྒྱ་ནི། སངས་རྒྱས་ཀྱི་ཐུགས་གསང་བའི་ཡེ་ཤེས་ཀྱི་མཚན་མར་གྱུར་བ་རྣམས་ཏེ། འདི་ནི་དམ་ཚིག་བསྐུལ་ཞིང་རྟོགས་པའམ། མཚོན་པས་ན། དམ་ཚིག་དང་ལྡན་པའི་ཕྱིར་དམ་ཚིག་ཕྱག་རྒྱ་ཞེས་བྱའོ། །ཡང་འདི་ཉིད་མི་འདའ་བ་ཡིན་པས་ན་དམ་ཚིག་གི་ཕྱག་རྒྱའོ། །ཆོས་ཀྱི་ཕྱག་རྒྱ་ནི། རྒྱལ་བ་རྣམས་ཀྱིས་བཤད་པའི་ཆོས་ཀྱི་མཚན་མར་གྱུར་པ་སྟེ། འདི་ཡང་ལྡན་པ་དང་། ཡིན་པའི་དོན་གྱིས་ཆོས་ཀྱི་ཕྱག་རྒྱ་ཞེས་སྔ་མ་བཞིན་ནོ། །ལས་ཀྱི་ཕྱག་རྒྱ་ནི། རྒྱལ་བ་རྣམས་ཀྱི་ཕྲིན་ལས་ཀྱི་མཚན་མའི་གཟུགས་ཏེ། ངེས་ཚིག་ནི་སྔ་མ་བཞིན་ནོ། །ཕྱག་རྒྱ་ཆེན་པོ་ནི། ཡོངས་སུ་རྫོགས་པའི་མཚན་མ་སྟེ། ལྷ་དྲན་པའི་རྒྱུར་ཆེ་བའི་ཕྱིར་ཆེན་པོ་ཞེས་བརྗོད་དོ། །དེ་ཡང་རང་གི་འདོད་པའི་སྐུའི་མཚན་མ་རྫོགས་ན་ཆེན་པོ་ཞེས་བྱ་སྟེ། ཐམས་ཅད་ཀྱི་ཐམས་ཅད་མ་རྫོགས་ཀྱང་ཕྱག་རྒྱ་ཆེན་པོ་ཞེས་བརྗོད་དོ། །གཞན་ཡང་རྒྱས་གདབ་པར་བྱ་བའི་སྒོ་ནས་གསུངས་པ་རྣམས་ལས། རང་བཞིན་གྱིས་གྲུབ་པའི་ཕྱག་རྒྱ་ནི། །བུད་མེད་ཀྱི་ལུས་ཏེ། འདི་ལ་ཡེ་ཤེས་ཀྱི་རྡོ་རྗེས་གདབ་ཅིང་མཚན་པར་བྱ་བའམ། བྱས་པ་ཡིན་པས་ན། ཕྱག་རྒྱ་ཞེས་བྱའོ། །ཡེ་ཤེས་ཀྱི་ཕྱག་རྒྱ་ནི། ཡེ་ཤེས་ལས་བསྐྱེད་པའི་ལྷ་མོའི་སྐུ་སྟེ། ངེས་པའི་ཚིག་ནི་སྔ་མ་བཞིན་ནོ། །ཕྱག་རྒྱ་ཆེན་པོ་ཞེས་བྱ་བ་ནི། མཚན་མ་ཐམས་ཅད་ལས་འདས་པའི་ཆོས་ཀྱི་སྐུ་སྟེ། འདི་ལ་ཡེ་ཤེས་ཀྱི་མཚན་མས་གདབ་པར་བྱ་བ་ཡིན་པ་དང་། མཆོག་ཏུ་གྱུར་པའི་སྒོ་ནས་ཕྱག་རྒྱ་ཆེན་པོ་ཞེས་བྱའོ། །དེ་ལྟར་ཡང་གསུངས་པ། ལས་〖ＭＴ３ＢＺ〗འཇམ་དཔལ་ཐབས་ཀྱི་འཁོར་ལོ་ལས། 〖ＭＴ２ＢＺ〗དང་ཡེ་ཤེས་ཆེན་པོ་ནི། བུད་མེད་དང་ནི་བརྟགས་པ་དང་། མཚན་མེད་ཤེས་རབ་ཕ་རོལ་ཕྱིན། ཞེས་བྱ་བ་ལ་སོགས་པ་གསུངས་པ་ལྟ་བུའོ། །ཡོང་ནི། །མཚན་ཉིད་མེད་པའི་ཕྱག་རྒྱ་ཞེས་གསུངས་པ་དང་། ཕྱག་རྒྱ་ཆེན་པོ་འདི་དོན་གཅིག་སྟེ། ཕྱག་རྒྱ་ཐམས་ཅད་ཀྱི་རྒྱུར་གྱུར་པ་དང་། ཕྱག་རྒྱ་ཐམས་ཅད་ཀྱིས་མཚོན་པར་བྱ་བ་ཡིན་པ་དང་། ཆོས་ཐམས་ཅད་ལ་ཁྱབ་པའི་ཕྱིར། ཕྱག་རྒྱ་ཆེན་པོ་ཞེས་གསུངས་ཏེ། མཚན་མ་ཐམས་ཅད་ཀྱང་དེའི་དབང་གིས་རྒྱལ་བའི་སྐུ་གསུང་ཐུགས་ཉིད་དུ་ལྷུན་གྱིས་གྲུབ་པར་འགྱུར་བས། ལྷུན་གྱིས་གྲུབ་པའི་ཕྱག་རྒྱ་ཞེས་བྱའོ། །རང་གི་ངོ་བོ་མཚན་ཉིད་དང་། །རབ་དབྱེ་བ་དང་ངེས་ཚིག་གིས། །གསང་བའི་ཕྱག་རྒྱ་བརྗོད་པར་བྱ། །བསྒྲུབ་པ་ནི། ཇི་སྐད་དུ་གསུངས་པའི་དངོས་གྲུབ་རྣམ་པ་གསུམ་གྲུབ་པར་བྱེད་པའི་ཐབས་ལ་བྱ་སྟེ། དེ་ལ་དངོས་གྲུབ་གསུམ་ནི། བྱང་ཆུབ་ཆེན་པོ་སྟེ་མཆོག་གི་དངོས་གྲུབ་དང་། རྫུ་འཕྲུལ་ཆེན་པོ་ལ་སོགས་པ་ཐུན་མོང་གི་དངོས་གྲུབ་ཆེན་པོ་དང་། ཞི་བ་ལ་སོགས་པ་ལས་ཕྲ་མོའི་དངོས་གྲུབ་བོ། །དེ་གྲུབ་པར་བྱེད་པ་ནི། བསྙེན་པ་དང་སྒྲུབ་པའི་བྱེ་བྲག་སྟེ། དེ་ཡང་འདོད་པའི་དངོས་གྲུབ་བསྙེན་ཅིང་བརྟེན་པའི་ཐབས་ནི་བསྙེན་པ་ཞེས་བྱ་སྟེ། བཟླས་བརྗོད་དང་དཀའ་ཐུབ་ལ་སོགས་པའོ། །དངོས་གྲུབ་ཉེ་བར་གྱུར་པ་ན། དེ་སྒྲུབ་པའི་སྦྱོར་བ་ནི་སྒྲུབ་པ་སྟེ། འདི་ཡང་དཀྱིལ་འཁོར་དང་། བཟླས་པ་དང་ཏིང་ངེ་འཛིན་ལ་སོགས་པའོ། །དངོས་གྲུབ་དེ་ལེན་པའི་ཐབས་ཐ་མ་ནི། སྒྲུབ་པ་ཆེན་པོ་ཞེས་བྱའོ། །ཡང་ཐབས་ཀྱི་བྱེ་བྲག་བཞིར་ཡང་གསུངས་ཏེ། བསྙེན་པ་དང་། ཉེ་བའི་བསྙེན་པ་དང་། སྒྲུབ་པ་དང་། སྒྲུབ་པ་ཆེན་པོའོ། །དེ་ལ་བསྙེན་པ་ནི། དངོས་གྲུབ་ལ་ཉེ་བ་སྟེ། རྟགས་ཐོབ་པ་ཡན་ཆད་དོ། ཉེ་བའི་བསྙེན་པ་ནི། དེ་བརྟན་པར་གྱུར་པའོ། །སྒྲུབ་པ་ནི་དེ་ནས་འདོད་པའི་དངོས་གྲུབ་སྒྲུབ་པ་ལ། ཟླ་བ་དྲུག་ཏུ་ཞུགས་པས་སྤོགས་པའི་ཆོ་ག་དང་བཅས་པའོ། །སྒྲུབ་པ་ཆེན་པོ་ནི་དངོས་གྲུབ་ལེན་པའོ། །དེའི་རབ་ཏུ་དབྱེ་བ་ནི་གཉིས་ཏེ། ཐབས་ཀྱི་སྒོ་ནས་དབྱེ་བ་དང་། ཐབས་ཀྱི་བྱ་བའི་སྒོ་ནས་དབྱེ་བའོ། །དེ་ལ་ཐབས་ཀྱི་སྒོ་ནས་ནི། བསྙེན་སྒྲུབ་ཀྱི་ཆར་གཏོགས་པ་སྟེ། ལས་དང་བྱ་བའི་སྒོ་ནས་བསྒྲུབ་པ་དང་། ཏིང་ངེ་འཛིན་གྱི་སྒོ་ནས་བསྒྲུབ་པའོ། །བྱ་བ་ཡང་བཟླས་བརྗོད་དང་། བརྟུལ་ཞུགས་དང་། དཀའ་ཐུབ་དང་། སྦྱིན་སྲེག་དང་། མཆོད་པ་དང་། འབྱོར་པ་བཟང་པོ་ལ་སོགས་པ་ལ་བརྟེན་པ་སྟེ། དེ་ཡང་ཐམས་ཅད་ལ་བརྟེན་པ་དང་། དེའི་ཆ་ཤས་ལ་རྟེན་པའི་བྱེ་བྲག་གོ། །ཏིང་ངེ་འཛིན་གྱི་སྒོ་ནས་ནི། བཟླས་པ་དང་བཅས་པ་དང་། བཟླས་པ་མེད་པའོ། །བྱ་བའི་སྒོ་ནས་ནི། ལྷག་མ་དང་བཅས་པ་དང་། ལྷག་མ་མེད་པའི་བྱང་ཆུབ་སྒྲུབ་པ་དང་། རྫུ་འཕྲུལ་དང་མི་སྣང་བ་ལ་སོགས་པ་ཐུན་མོང་གི་དངོས་གྲུབ་ཆེན་པོ་སྒྲུབ་པར་གསུངས་པ་རྣམས་དང་། ཞི་བ་དང་དྲག་པོ་ལ་སོགས་ཏེ། ལས་སྣ་ཚོགས་སྒྲུབ་པར་གསུངས་པ་རྣམས་སོ། །ངེས་པའི་ཚིག་ནི། འདིས་འདོད་པའི་དོན་སྒྲུབ་པར་བྱེད་པས་ན་སྒྲུབ་པའོ། །ཡང་〖ＭＴ３ＢＺ〗སཱ་ངྷ་ན་ཞེས་བྱ་བའི་སྒྲས། 〖ＭＴ２ＢＺ〗ན་ཀུན་ཏུ་ལེན་པས་ན་སྒྲུབ་པ་སྟེ། འདོད་པའི་འབྲས་བུ་ལེན་པའི་ཕྱིར། །ངོ་བོ་དབྱེ་བ་ངེས་ཚིག་གིས། །སྒྲུབ་པའི་མཚན་ཉིད་བཤད་པ་ཡིན། །དེ་ལྟར་རྒྱུད་ཀྱི་དངོས་པོར་གསུངས་པ་དེ་དག་གི་ནང་དུ་ལྟ་བ་དང་སྤྱོད་པ་ལ་སོགས་ཏེ་བསླབ་པའི་མཐའ་དྲུག་དང་བཅུ་ལ་སོགས་པ་རྣམས་སུ་གསུངས་པ་ཡང་འདུས་པར་ཤེས་པར་བྱ་བ་ནི། དོན་དེ་དག་ལྟ་སྤྱོད་རྣམ་པ་གཉིས་སུ་ཡང་འདུར་རུང་སྟེ་ཤེས་པར་བྱ་བ་ནི་ལྟ་བ་ཉམས་སུ་ལེན་པ་ནི་སྤྱོད་པའོ། །ཡང་〖ＭＴ３ＢＺ〗ཀུན་འདུས་ལས་〖ＭＴ２ＢＺ〗ལྟ་བས་ཐག་བཅད། སྤྱོད་པས་ལ་དོར། དོན་མན་ངག་གིས་སྒྲུབ། ཉམས་སུ་ཏིང་ངེ་འཛིན་གྱིས་བླང་། རིམ་པ་དབང་གིས་བགྲོད། གཞི་དམ་ཚིག་གིས་བཟུང་། ཞེས་བྱ་བ་དང་། དེའི་སྟེང་དུ་རྒྱུད་ཐོས་པས་དགྲོལ། ཕུལ་དུ་མཁས་པས་དབྱུང་། སྒོ་ཀུན་ནས་བསྡུར། མཐའ་གཅིག་ཏུ་བསྡུར་བར་གསུངས་པ་རྣམས་ཀྱང་འདུས་པར་ཤེས་པར་བྱའོ། །དེ་ལ་མན་ངག་ནི། ཐབས་ཀྱི་མཆོག་ཏུ་གྱུར་པ་ལ་བྱ་སྟེ། གཏན་ལ་ཕབ་པ་དང་། ཉེ་བར་བསྟན་པའི་དོན་ཡིན་པས། ངེས་〖ＭＴ３ＢＺ〗ཨུ་པ་དེ་ཤ་ཞེས་བྱ་བའི་སྒྲས་〖ＭＴ２ＢＺ〗པའི་ཚིག་གི་ཚུལ་གྱིས་ན། །འདོད་པའི་འབྲས་བུ་བསྒྲུབ་པ་ལ་ཐབས་ཆེན་པོ། །གཏན་ལ་ཕབ་སྟེ་ཉེ་བར་བསྟན་པའི་ཕྱིར། །མན་ངག་ཅེས་བྱའོ། །གཞན་ནི་གོང་དུ་བསྟན་པར་ཟད་དོ། །རྒྱུད་ཀྱི་དངོས་པོ་དེ་ཁོ་ན་ཉིད་བཅུ་〖ＭＴ３ＢＺ〗སྒྱུ་འཕྲུལ་དྲྭ་བ་ལས་འདི་སྐད་འབྱུང་སྟེ། གཞན་ལས་ཅུང་ཟད་མི་འདྲ་བར་འགྱུར། 〖ＭＴ２ＢＺ〗ཞེས་གསུངས་པ་ཡང་། དཀྱིལ་འཁོར་གྱི་བྱ་བ་དང་། ཕྱག་རྒྱ་དང་། སྟང་སྟབས་དང་། འདུག་སྟབས་དང་། གསང་སྔགས་དང་། ལས་ལ་སྦྱོར་བ་དང་། སྦྱིན་སྲེག་དང་། མཆོད་པ་དང་། ཏིང་ངེ་འཛིན་དང་། སླར་བསྡུ་བ་དང་བཅུ་སྟེ། འདི་དག་ནི། སྒྲུབ་ཐབས་ཀྱི་ཡན་ལག་དཀྱིལ་འཁོར་གཅིག་གི་ཆ་རྐྱེན་ལ་ཚོགས་པར་དགོས་པར་གསུངས་ཏེ། གོང་དུ་བསྟན་པ་ཉིད་དུ་ཇི་ལྟར་རིགས་པ་བཞིན་དུ་བསྡུ་བར་བྱའོ། །རྒྱུད་ཀྱི་〖ＭＴ３ＢＺ〗དེ་ཉིད་ལས་〖ＭＴ２ＢＺ〗དངོས་པོ་འདི་དག་མི་ཤེས་པར། གསང་སྔགས་སྨྲ་བ་ང་ཡིན་ནོ། །ཞེས་མངོན་པའི་ང་རྒྱལ་མི་བྱའོ། །ཞེས་གསུངས་པས། གསང་སྔགས་སྨྲ་བ་རྣམས་ཀྱིས། འདི་དག་ལ་གོམས་པར་བྱ་བར་རིགས་སོ། །〖MT3BZ〗གུ་རུ། མ་ཧཱའི། ཨུ་པ་དེ་ཤ། གུ་ཧྱ། རྒྱུད་སྤྱིའི་དངོས་པོ་ངྷརྨ་བྷ་དྲས་མཛད་པའོ། །〖MT2BZ〗དབང་གི་རབ་ཏུ་བྱེད་པའོ། །ལས་ཀྱི་དབང་ནི་དངོས་སུ་མིང་ཡང་མཐུན་པར་ཟད། འཁོར་ལོ་སྒྱུར་བའི་དབང་ནི་འཆད་པའི་དབང་ཡིན། འཁོར་ལོ་སྒྱུར་བ་ཆེན་པོའི་དབང་ནི། རྡོ་རྗེ་རྒྱལ་པོ་ཆེན་པོའི་དབང་ཡིན་ཏེ། དེ་ལྟར་ཆ་མཐུན་ཞིང་འདུས་པ་ལས། འདིར་ནུས་པའི་དབང་དེ་དག་ཀྱང་། གསང་བ་བྱང་ཆུབ་སེམས་ཀྱི་ཁྱད་པར་ལས་བསྐུར་བས། ཁྱད་པར་དུ་འཕགས་པ་ཡིན་ཞེས་འཆད་དོ། །དེ་ལྟར་དབང་བསྐུར་བ་རྫོགས་ནས། ཐ་མར་འདོད་པའི་ཡོན་ཏན་གྱི་དབང་བསྐུར་ཏེ། རྡོ་རྗེ་བླ་མ་ཆེན་པོ་དང་། །བདག་དང་གཞན་ཡང་འདོད་དགུས་མཆོད། །ཞེས་འབྱུང་བ་ལྟར་བྱའོ། །དེ་ནས་གཏོར་མ་བཏང་སྟེ། དཀྱིལ་འཁོར་བསྡུ་བའི་ལས་བྱའོ། །བདག་ཅག་གི་བླ་མ་ལ་སོགས་པ་སློབ་དཔོན་དུ་གྱུར་པ་རྣམས་ཀྱི་གཞུང་གིས་ནི། དཀྱིལ་འཁོར་བྲིས་ཀྱང་རུང་མ་བྲིས་ཀྱང་རུང་། ཞི་ཁྲོའི་དཀྱིལ་འཁོར་གཉིས་གའི་མཆོད་པ་གཞུང་བཞིན་དུ་བགྱིས་ནས། དེ་ལས་ཚོགས་ཀྱི་མཆོད་པ་བགྱིས་ཏེ། །གཏོར་མ་བཏང་བ་ཡང་རྫོགས་པར་བྱ་ནས། དེ་ནས་གདོད་སློབ་མ་དཀྱིལ་འཁོར་དུ་བཅུག་སྟེ། དབང་བསྐུར་བའི་ཆོ་ག་མཛད་ཅེས་གསུངས་སོ། །ཡང་ནི་སློབ་དཔོན་ཉིད་དབང་ཡང་རྫོགས་ལ། དམ་ཚིག་དང་ཡང་ལྡན་ཞིང་། དབང་བསྐུར་བ་ལ་སྒྱུ་མེད་པའི་སེམས་དང་ལྡན་པ་དང་། སློབ་མ་དབང་བསྐུར་བའི་ཡུལ་རྒྱུ་དང་ལྡན་ཞིང་། གདམས་ངག་གིས་ཟིན་ན། ཆོ་ག་གོང་འོག་མི་མཐུན་པ་དང་། ལྷག་ཆད་དུ་གྱུར་པ་ལ་ཉེས་པ་མི་བཤད་ལ། འོན་ཀྱང་བཀའ་ལ་བརྟེན་ནས་བྱ་བ་ཡིན་གྱི། རས་ཆོད་དུ་བྱ་བ་ནི་མ་ཡིན་ནོ་ཞེས་བཤད་དོ། །〖MT3BZ〗ངྷརྨ་བྷ་དྲས་མཛད་པ་དབང་གི་རབ་ཏུ་བྱེད་པ་རྫོགས་སོ། །〖MT2B